tomron87/hebrew-wikipedia-sentences-corpus huggingface dataset:
מנגד, הקרבות אשר היו אמורים להתקיים באירוע, התקיימו לאורך הפרקים של התוכנית השבועית NXT החל מ-1 באפריל.
האירוע היה אמור להיות אירוע השלם וצפה השני של NXT בשנת 2020.
לפני ביטול האירוע, רק קרב אחד הוכרז לאירוע בטמפה.
ב-26 בפברואר בפרק של התוכנית NXT, הג'נרל מנג'ר של התוכנית, ויליאם ריגל, הודיע על קיומו של קרב סולם משושה אשר יקבע את הטוענת לכתר לאליפות הנשים של NXT.
בנוסף, הוא חשף שהמתמודדות לקרב זה יקבעו על ידי קיום סדרת קרבות יחידים במשך השבועות הבאים.
צ'לסי גרין, מיה יים וטיגן נוקס העפילו לקרב הסולם המשושה לאחר שניצחו את שוטצי בלאקהארט, דקוטה קאי ודיאונה פוראזו, בהתאמה.
לאחר ביטול האירוע, המשתתפות בקרב הסולם המשיכו להיקבע בפרקים של התוכנית השבועית של NXT.
NXT TakeOver: In Your House היה אחד מאירועי השלם וצפה של ארגון ההיאבקות האמריקאי, ה-WWE, השייך למותג NXT.
האירוע נערך ב-7 ביוני 2020, באוניברסיטת פול סייל שבווינטר פארק, פלורידה וכלל קרבות בין המתאבקים של המותג NXT עקב העלילות, שנבעו ביניהן במהלך התקופה עד לקיום האירוע בנוסף להיותו האירוע ה-29 בסדרת אירועי NXT TakeOver.
זה הוא היה האירוע הראשון במתכונת אירועי In Your House מאז האירוע St.
Valentine's Day Massacre: In Your House, שהתקיים בפברואר 1999. בנוסף, הוא היה האירוע ה-28 בסדרת אירועי In Your House.
בקרב המרכזי, איאו שיראי ניצחה את שארלוט פלייר וריאה ריפלי בקרב משולש וזכתה באליפות הנשים של NXT.
עוד ברשימת הקרבות, קאריון קרוס ניצח את תומאסו צ'אמפה בהכנעה טכנית, אדם קול ניצח את ולווטין דרים בקרב הזדמנות אחרונה בקלוט בראול ושמר על אליפות ה-NXT, וקית' לי ניצח את ג'וני גרגאנו ושמר על אליפות צפון אמריקה של NXT.
האירוע היה אירוע השלם וצפה השני של NXT בשנת 2020. כמו כן, האירוע התקיים באוניברסיטת פול סייל שבווינטר פארק, פלורידה, המשמש כבית של NXT והיה אירוע ה-TakeOver הראשון שהתקיים במיקום זה מאז האירוע NXT TakeOver: The End, שהתקיים ביוני 2016.
אירועי In Your House התבטלו בפברואר 1999 לאחר קיום האירוע St.
לאחר מכן, הארגון עבר למתכונת שבה הוא יצר אירוע שלם וצפה ייחודי לכל חודש.
ב-13 במאי 2020, לרגל חגיגות 25 השנים לאירועים אלו ולקיום האירוע הראשון בסדרה, הארגון הודיע על החייאתו של In Your House ב-7 ביוני כחלק מאירועי NXT TakeOver, מה שהפך זאת לאירוע הראשון בסדרה לאחר 21 שנים, בנוסף להיותו האירוע ה-28 בסדרת אירועי In Your House.
ב-15 באפריל בפרק של התוכנית NXT, לאחר שתומאסו צ'אמפה הודיע שג'וני גרגאנו היה המתאבק הטוב מבין השניים בקרב ביניהם, קאריון קרוס תקף אותו.
ב-20 במאי בפרק של התוכנית NXT, לאחר קרב של קרוס, צ'אמפה הגיע לזירה והודיע לו שקרב ביניהם נקבע לאירוע NXT TakeOver: In Your House.
בלילה השני של האירוע רסלמניה 36, שהוקלט ב-25 וב-26 במרץ (ושודר ב-5 באפריל), שארלוט פלייר ניצחה את ריאה ריפלי בהכנעה וזכתה באליפות הנשים של NXT.
ב-8 באפריל בפרק של התוכנית NXT, איאו שיראי ניצחה בקרב סולם אשר קבע את הטוענת לכתר לאליפות הנשים של NXT.
הקרב שהובטח לשיראי על התואר התקיים ב-20 במאי בפרק של התוכנית NXT, ובו שיראי את פלייר ניצחה כתוצאה מפסילה, אך היא לא זכתה בתואר.
לאחר הקרב, ריפלי חזרה ונחלצה לעזרת חבר.
ב-20 במאי בפרק של התוכנית NXT, הקרב בין שיראי לריפלי הסתיים ללא הכרעה לאחר שפלייר תקפה את שתיהן.
יומיים לאחר מכן, נקבע קרב לאירוע NXT TakeOver: In Your House בין שלוש המתאבקות על חגורת האליפות.
+ אישיויות אחרות על המסך תפקיד: שם:צוות השידור באנגליתמאורו רנאלובת' פיניקסטום פיליפסצוות השידור בספרדיתקרלוס קבררהמרסלו רודריגזכרוזהאלישיה טיילורשופטיםדרייק וורץדארל שארמהדנילו אנפיביודי איי ברוארטום קסטורפאנל לפני האירועסקוט סטנפורדסם רוברטספאט מקאפי
האירוע נפתח עם קרב שלוש נגד שלוש בין מיה יים, שוטצי בלאקהארט וטיגן נוקס לקנדיס לאריי, דקוטה קאי וראקל גונזלס.
בסיום, נוקס ביצעה על גונזלס ועל קאי את מהלך השיינינג וויזארד, ולאחר מכן הצמידה את קאי לניצחון.
לאחר מכן, פין באלור התמודד מול דמיאן פריסט.
בסיום, באלור הכה את פריסט, שבתגובה נפל על מדרגות הזירה שהיו מחוצה לה.
כשפריסט עשה דרכו בחזרה לזירה, באלור ביצע על גבו של פריסט את מהלך הסיום שלו, ה-Coup de Grâce ואז ביצע זאת בפעם השנייה כדי לנצח בקרב.
בקרב השלישי, קית' לי הגן על אליפות צפון אמריקה של NXT נגד ג'וני גרגאנו.
בשלב מסוים בקרב, אשתו של גרגאנו, קנדיס לאריי, הגיעה במטרה להסיח את דעתו של האלוף.
לעומת זאת, מיה יים הגיעה מאחוריה וניהלה תיגרה עם לאריי.
גרגאנו הצליח לנצל את הסחת דעת זו לטובתו כאשר הוא נעץ מפתח בתוך עינו של לי.
הוא המשיך וביצע עליו את מהלך ה-One Final Beat ואת מהלך הסופרקיק, אך לא צלח במשימתו לזכות בתואר.
ברגעי הסיום של הקרב, לי ביצע על גרגאנו את מהלכי הספיריט בומב וה-Big Bang Catastrophe כדי להשיג את הניצחון בקרב, שהקנה לו הגנה מוצלחת על התואר.
אז, אדם קול הגן על אליפות ה-NXT נגד ולווטין דרים בקרב הזדמנות אחרונה בקלוט בראול.
קול הגיע למתחם בו מכוניות אשר הקיפו את הזירה בג'יפ בעיצוב של קבוצת The Undisputed Era, בעוד שדרים הגיע במכונית למבורגיני מפוארת.
בתחילת הקרב, דרים ביצע סדרת הצמדות על קול, אך האחרון הצליח להשיג שליטה בקרב בעזרת בעיטה וסדרת אגרופים.
קול הודיע לדרים שהוא לא ראוי לתואר שלו, ולכן החליט לעזוב את המתחם.
קול נכנס אל תוך אחד הרכבים וניסה לעזוב, עד שדרים הלך בעקבותיו עם מחבט בייסבול בידו.
דרים הטיח את המחבט במכונית, עד שקול יצא מהמכונית.
לפתע, הגיע רכב, כשהנהגת בו שאלה אם מישהו הזמין את שירותי אובר.
השניים החליפו ביניהם סדרת מהלומות בתוך רכבה עד שהשופט הורה לנהגת לעזוב.
דרים השליך את קול לאחד מפחי האשפה, וכשדרים ניסה לזרוק את אותו הפח על קול, האחרון התחמק מכך.
הוא המשיך להתחמק מדרים וברח לאחד המבנים.
דרים חיפש את קול, עד שהוא ספג אבקה מדכאת אש בפניו, כשקול השתמש במטף כיבוי אש.
השניים שבו בחזרה אל הזירה.
דרים קפץ מהחבל העליון, אך קול ביצע עליו את מהלך הסופרקיק.
מנגד, קול ביצע את אותו הדבר, כשהפעם דרים הוא זה שביצע עליו את הסופרקיק.
דרים הטיח את קול אל מכסה המנוע של אחד הרכבים, כשהוא הביא למרחב זה סולם.
הוא פתח את הסולם ותכנן לקפוץ על קול שנשען על מכסה המנוע, אך לפתע, מכונית הגיעה וסינוורה את דרים.
מי שהיו במכונית זו היו רודריק סטרונג ובובי פיש מקבוצת The Undisputed Era.
הסחת דעת זו איפשרה לקול לטפס במעלה הסולם.
הוא היה בטוח שידו על העליונה כשחבריו לצידו, אבל דרים הכה אותו בעזרת אגרוף שהפיל אותו על שמשת המכונית.
כתוצאה מהנפילה, נגרם לקול חתך בידו הימנית ובעקבות זאת ניגר מיד זו דם רב.
זה הוביל לכך שסטרונג ופיש תקפו את דרים בעזרת סדרת אגרופים ובעיטות.
קול אמר לחבריו שהם "יודעים מה לעשות".
הם פתחו את תא המטען של הג'יפ שבו הגיע קול והוציאו ממנו קרוב לעשרים כיסאות, ולאחר מכן זרקו אותם לתוך מרכז הזירה.
כשסטרונג ניסה לשים ידו על אחד הכיסאות שנפל מחוץ לזירה, דמות מסתורית משכה את כיסא זה אל תוך המתחם מתחת לזירה.
דמות זו התבררה כדקסטר לומיס, כשהוא הדף את סטרונג ופיש על ידי מכות כיסא.
לאחר מכן, הוא הכניס אותם אל תוך תא המטען של המכונית שבה הגיעו סטרונג ופיש, והוא נסע איתם הרחק מהזירה.
קול עשה צעדיו אל תוך הזירה שבה נמצא דרים עם כל הכיסאות תוך כדי שהוא מחזיק את ידו הפצועה.
הוא ניסה לבצע את מהלך הפנמה סאנרייס, אך דרים תפס אותו וביצע עליו את מהלך הדרים וואלי דרייבר, שלא הספיק לו כדי לנצח בקרב.
דרים טיפס אל החבל העליון וביצע על קול את מהלך האלבו דרופ, ששכב על ערימת הכיסאות, אך גם זה לא הספיק לו כדי להשיג את הניצחון בקרב.
דרים אמר לקול ש"כל עידן חייב להגיע לסיומו" תוך כדי שהוא אמר לו בנוסף "החלום נגמר".
בזמן שאמר מילים אלו, קול הכה אותו בעזרת מכה מתחת לחגורה ולאחר מכן ביצע את מהלך הפנמה סאנרייס על ערימת הכיסאות.
מהלך זה הספיק לקול כדי לנצח בקרב ולשמור על התואר.
כתוצאה מכך, דרים לא יוכל להתמודד על אליפות ה-NXT כל עוד קול משמש כאלוף.
בקרב הלפני אחרון, תומאסו צ'אמפה התחרה נגד קאריון קרוס.
צ'אמפה פתח את הקרב בסערה בעזרת סדרת מתקפות לראשו של קרוס, שלא התרגש מכך יותר מדי, כשבתגובה הוא ביצע עליו את מהלך הסופלקס מקצה אחד של הזירה לקצה האחר.
צ'אמפה ניסה להשיב מלחמה, אך קרוס ביצע עליו מספר פעמים את מהלך הבלי טו בלי סופלקס.
קרוס התגרה בצ'אמפה שהוא לא יעז להכות אותו בחזרה, אך הוא לא איפשר לו לעשות זאת כאשר הוא ביצע עליו את מהלכי הנורטרן לייט סופלקס והקלוזליין.
לבסוף, צ'אמפה הצליח להדוף את קרוס, כשהכה אותו בעזרת מספר חבטות יד ובעיטות לפניו, ששלחו אותו אל מחוץ לזירה.
קרוס, שעמד על דופן הזירה, מצא את עצמו בתוך מהלך ה-DDT שביצע עליו צ'אמפה, שלא הספיק לאחרון כדי לצאת עם ידו על העליונה.
צ'אמפה המשיך וביצע מספר בעיטות נוספות לראשו של קרוס, עד שהאחרון בלם את אחד ממתקפות אלו והרים אותו על כתפיו, כשביצע עליו את מהלך הספינינג סלאם.
קרוס המשיך לשלוט בקרב וביצע עליו את מהלך ההכנעה שלו, הקרוס ז'קט, תוך כדי שהוא עטף את צווארו ורגליו של צ'אמפה.
צ'אמפה התעלף כתוצאה מהכנעה זו, ולכן השופט הורה להפסיק את הקרב, כשהמנצח בקרב היה קאריון קרוס כתוצאה מהכנעה טכנית.
הקרב המרכזי של הערב הפגיש את אלופת הנשים של NXT, שארלוט פלייר, שהגנה על תואר האליפות נגד איאו שיראי וריאה ריפלי בקרב משולש.
בתחילת הקרב, פלייר התגרתה בשתיים האחרות, כשאמרה להן שהן נמצאות בית שלה והן רק אורחות בו.
היא שלטה בקרב והכתה אותן בעזרת סדרת מהלומות לחזה שלהן.
פלייר המשיכה להתגרות בהן, כשהפעם היא אמרה שהן לא יכולות לנצח אותה.
בתגובה, ריפלי ושיראי שילבו כוחות ותקפו את פלייר, אך מאוחר יותר ריפלי תקפה את שיראי.
האחרונה ביצעה על פלייר את מהלכי ה-619 והדאבל פוט סטומפ, כאשר ניסיון ההצמדה שבא לאחר מכן לא היה מוצלח.
פלייר השיבה לעצמה את השליטה כאשר היא ביצעה על ריפלי ושיראי את מהלך הספיר, כשניסיונות ההצמדה לאחר מכן לא באו לטובתה.
ריפלי רדפה אחר פלייר ברחבי המתחם, ומכיוון שבקרב משולש אין ספירות חוץ, השופט לא ביצע ספירה.
בזמן שהשתיים נאבקו ביניהן, שיראי טיפסה על גג הבית שהיה חלק מהעיצוב של המתחם וביצעה על שתיהן את מהלך הקרוס באדי.
פלייר הכניסה לזירה מקל במבוק והחלה לתקוף את ריפלי ושיראי בעזרתו מספר פעמים.
היא המשיכה לתקוף את המשתתפות האחרות בקרב כאשר היא ביצעה על ריפלי את מהלך הספיר ואז את מהלך ההכנעה שלה, הפיגר אייט לג לוק.
כשהשתיים היו במהלך זה, שיראי טיפסה אל החבל העליון וביצעה על ריפלי את מהלך המונסולט ולאחר מכן היא הצמידה אותה לניצחון, בזמן שרגליה של פלייר היו נעולות בתוך רגליה של ריפלי.
בעקבות ניצחונה של שיראי, היא זכתה באליפות הנשים של NXT.
14:57 5 קאריון קרוס (עם סקרלט) ניצח את תומאסו צ'אמפה בהכנעה טכנית קרב יחידים 06:13 6 איאו שיראי ניצחה את שארלוט פלייר (א) וריאה ריפלי קרב משולש על אליפות הנשים של NXT 17:36 (א) - מתייחס למתאבק/מתאבקים שהגיעו לקרב כאלוף/אלופים
NXT TakeOver XXX (במקור נקרא NXT TakeOver: Boston) היה אחד מאירועי השלם וצפה של ארגון ההיאבקות האמריקאי, ה-WWE, השייך למותג NXT.
האירוע נערך ב-22 באוגוסט 2020, באוניברסיטת פול סייל שבווינטר פארק, פלורידה וכלל קרבות בין המתאבקים של המותג NXT עקב העלילות, שנבעו ביניהן במהלך התקופה עד לקיום האירוע בנוסף להיותו האירוע ה-30 בסדרת אירועי NXT TakeOver.
במקור, האירוע היה אמור להיערך בשידור ישיר באולם TD גארדן שבבוסטון, מסצ'וסטס.
אולם, ראש עיריית בוסטון, מרטי וולש, הודיע על הגבלת מפגשים קהילתיים עד ל-7 בספטמבר עקב התפרצות מגפת הקורונה.
שישה קרבות התנהלו באירוע, כולל אחד שהתקיים במופע המקדים לאירוע.
בקרב המרכזי, קאריון קרוס ניצח את קית' לי וזכה באליפות ה-NXT.
עוד ברשימת הקרבות, איאו שיראי ניצחה את דקוטה קאי ושמרה על אליפות הנשים של NXT, דמיאן פריסט ניצח את ברונסון ריד, קמרון גריימס, ג'וני גרגאנו וולווטין דרים בקרב סולם מחומש וזכה באליפות צפון אמריקה של NXT הפנויה, ואדם קול ניצח את פאט מקאפי.
האירוע היה אירוע השלם וצפה השלישי של NXT בשנת 2020.
שידורי התוכנית NXT, בדומה לאירוע הטייקאובר הקודם, In Your House, הועברו מאוניברסיטת פול סייל.
האירוע, בדומה לאירוע הסאמרסלאם, שנערך למחרת, היו אמורים להיערך בשידור ישיר באולם TD גארדן שבבוסטון, מסצ'וסטס.
לעומת זאת, ראש עיריית בוסטון, מרטי וולש, הודיע על הגבלת מפגשים קהילתיים עד ל-7 בספטמבר עקב התפרצות המגפה.
כתוצאה מכך, האירוע "TakeOver: Boston" הועבר לאוניברסיטת פול סייל ולאחר מכן שם האירוע שונה ל-"TakeOver XXX", מכיוון שזה הוא היה האירוע השלושים בסדרת אירועי טייקאובר.
טייקאובר XXX היה אירוע הטייקאובר האחרון ששודר מאוניברסיטת פול סייל, כאשר האירוע שבא אחריו, NXT TakeOver 31, שנערך ב-4 באוקטובר 2020 היה הראשון שהתקיים במתחם ה-WWE Performance Center המשופץ, שנקרא בשם "Capitol Wrestling Center".
כתוצאה מכך, הג'נרל מנג'ר של NXT, ויליאם ריגל, הודיע שתתקיים סדרת קרבות משולשים, שהמנצח בכל קרב יעפיל לקרב סולם מחומש אשר ייערך באירוע NXT TakeOver XXX ויקבע את אלוף צפון אמריקה החדש.
כבר באותו הערב, ברונסון ריד ניצח את ג'וני גרגאנו ורודריק סטרונג כדי להעפיל ראשון לקרב זה.
שבוע לאחר מכן, דקסטר לומיס הצטרף לריד בקרב הסולם לאחר שגבר על פין באלור וטימותי טאצ'ר, אך לאחר מכן הוסר מהקרב בשל פציעה בקרסול.
ב-5 באוגוסט בפרק של התוכנית NXT, דמיאן פריסט היה השלישי שהעפיל לקרב לאחר שניצח את אוני לורקאן ונציג NXT UK, רידג' הולנד.
עקב פציעתו של לומיס, ריגל הודיע שיתקיימו שני קרבות יחידים אשר יקבעו מי ימלא את מקומו של לומיס ומי יהיו שני המשתתפים האחרונים בקרב הסולם המחומש.
המתאבקים בקרבות היחידים היו אלו שהפסידו בקרבות המשולשים, אך לא הוצמדו או הוכנעו בהם.
ב-12 באוגוסט בפרק של התוכנית NXT, קמרון גריימס הצטרף לריד ופריסט כמשתתף הרביעי לאחר שניצח את קושידה וולווטין דרים.
שני המשתתפים האחרונים שהעפילו לקרב הסולם המחומש היו ג'וני גרגאנו ווולטין דרים, זאת לאחר שניצחו את רידג' הולנד ופין באלור, בהתאמה.
ב-5 באוגוסט בפרק של התוכנית NXT, דקוטה קאי ניצחה את ריאה ריפלי בקרב אשר קבע את זהות המועמדת לתואר אליפות הנשים של NXT של איאו שיראי.
בעקבות ניצחונה, קרב בין שיראי לקאי נקבע לאירוע NXT TakeOver XXX.
ב-23 ביולי, במהלך תוכנית הרדיו של פאט מקאפי ב-CBS, אדם קול נקלע לעימות עם מקאפי לאחר שהאחרון הקניט את קול ואף לעג לשיעור הקוהמ שלו, מה שהוביל לסדרת קללות מצד קול, כשהוא דחף בנוסף את אחד המפיקים בדרכו החוצה.
ב-27 ביולי, טריפל H הציע למקאפי ליישר את ההדורים עם קול ב-5 באוגוסט בפרק של התוכנית NXT.
כתוצאה מהבעיטה, מקאפי נזרק מחוץ למתחם אוניברסיטת פול סייל.
יום לאחר מכן, טריפל H הציב אתגר בפני מקאפי בשמו של קול, שבו השניים יתמודדו אחד מול השני באירוע NXT TakeOver XXX; אתגר שמקאפי נענה אליו בחיוב מאוחר יותר.
לאחר שקאריון קרוס החל לשלוח מסרים נסתרים אל אלוף ה-NXT, אדם קול, האחרון התעמת עם אלוף צפון אמריקה של NXT באותה התקופה, קית' לי.
בלילה השני של הספיישל המסיבה האמריקאית הגדולה, שנערך ב-8 ביולי, לי ניצח את קול בקרב המנצח זוכה בהכל וכתוצאה מכך זכה באליפות ה-NXT, כשבהמשך הוא ויתר בהתנדבות על אליפות צפון אמריקה של NXT.
לאחר מכן, קרוס החל לשלוח אזהרות אל לי, כשב-12 באוגוסט בפרק של התוכנית NXT, דווח שלי יגן על אליפות ה-NXT נגד קאריון קרוס באירוע NXT TakeOver XXX.
לאחר שהפריע לרעת פין באלור בקרב שלו נגד ולווטין דרים על הזכות להעפיל לקרב הסולם המחומש עבור אליפות צפון אמריקה הפנויה של NXT, ויליאם ריגל הודיע ב-19 באוגוסט בפרק של התוכנית NXT, שטימותי טאצ'ר יתמודד מול באלור באירוע NXT TakeOver XXX.
ב-19 באוגוסט בפרק של התוכנית NXT, קרב זוגות משולש נקבע למופע המקדים לאירוע NXT TakeOver XXX ובו תוכרע זהות הטוענים לכתר לאליפות הזוגות של NXT נגד אלופי הזוגות, אימפריום (פביאן אייכנר ומרסל ברטל) בין בריזנגו (פאנדנגו וטיילר בריז), דני בורץ' ואוני לורקאן ולגאדו דל פנטסמה (חואקין ויילד וראול מנדוזה).
+ אישיויות אחרות על המסך תפקיד: שם:צוות השידור באנגליתויק ג'וסףקורי גרייבסבת' פיניקסצוות השידור בספרדיתקרלוס קבררהמרסלו רודריגזמראיינתמקנזי מיטשלכרוזהאלישיה טיילורשופטיםדרייק וורץדארל שארמהדי איי ברוארטום קסטורסטפון סמית'פאנל לפני האירועסקוט סטנפורדסם רוברטסבוקר טי
המופע המקדים הכיל קרב אחד בודד, ובו בריזנגו (פאנדנגו וטיילר בריז) ניצחו את דני בורץ' ואוני לורקאן ואת לגאדו דל פנטסמה (חואקין ויילד וראול מנדוזה) בקרב זוגות משולש אשר קבע את הטוענים לכתר לאליפות הזוגות של NXT.
האירוע עצמו נפתח עם קרב יחידים בין פין באלור לטימותי טאצ'ר.
באלור ניצח בקרב לאחר שביצע על האחרון את מהלכי ה-Coup de Grâce וה-1916.
לאחר מכן, ברונסון ריד, קמרון גריימס, דמיאן פריסט, ג'וני גרגאנו וולווטין דרים התמודדו ביניהם בקרב סולם מחומש על אליפות צפון אמריקה של NXT הפנויה.
לקראת אמצע הקרב, ריד ביצע על גריימס, גרגאנו ופריסט את מהלך ה-Suicide Dive, מה שהוביל ליציאתה של אשתו של גרגאנו, קנדיס לאריי, אל הזירה כדי לבדוק את מצבו של בעלה.
לאריי החלה להיות מעורבת בקרב כאשר היא מנעה מגריימס לשים את ידיו על התואר.
כמו כן, היא ניסתה למנוע מריד לעשות זאת, אך כשהיא טיפסה על גבו בעודם שניהם על מעלה הסולם, ריד ביצע את מהלך הספלאש על גרגאנו תוך כדי שלאריי נמצאת על גבו.
בסיום, גרגאנו הצליח להתאושש והוא היה נמצא ביחד עם פריסט על הסולם כאשר שניהם שמו את ידם על התואר.
חגורת האליפות יצאה מוו התלייה ושניהם החזיקו בה במטרה ליטול את הניצחון בקרב.
לבסוף, גרגאנו נפל מהסולם לאחר שפריסט בעט בו, מה שהוביל לכך שפריסט אחז בחגורה וכתוצאה מכך הפך לאלוף צפון אמריקה החדש של NXT.
אז, אדם קול התמודד מול פאט מקאפי.
האחרון קפץ מהחבל העליון אל מחוץ לזירה על קול ועל חברי קבוצת The Undisputed Era, על חבריו לקבוצת ה-NFL ועל מספר בכירי WWE וצוות אבטחה.
לאחר מספר מתקפות מפתיעות מצד מקאפי, קול נטל את השליטה בקרב, כשביצע על מקאפי את מהלך הפיגר פור לג לוק.
מקאפי הצליח לחמוק מניסיון הכנעה זה ואף לבעוט בראשו של קול, מהלך שלא הספיק לו כדי להשיג את הניצחון בקרב.
לעומת זאת, קול ביצע את מהלך הפנמה סאנרייס והצמיד את מקאפי לניצחון.
בקרב הלפני אחרון, איאו שיראי הגנה על אליפות הנשים של NXT נגד דקוטה קאי (שלוותה לקרב על ידי ראקל גונזלס).
קאי פתחה בקרב בסערה, כשהשתמשה במספר בעיטות.
קאי המשיכה ליטול את השליטה בקרב לאחר ששמה לעצמה למטרה לפגוע בידה של שיראי.
כששיראי נשענה על אחת מפינות הזירה, קאי הייתה בדרכה לבעוט בפניה, לעומת זאת, היא בעטה בפניו של השופט, שעמד באותו המקום, מה שהוביל לאיבוד הכרתו.
שיראי ניצלה את המצב וביצעה על קאי את מהלך המונסולט, אך מיד לאחר מכן הותקפה על ידי גונזלס, שמצידה ביצעה עליה את מהלך הפאמפהאנדל אורנג'.
קאי הצמידה את שיראי לאחר מהלך זה תוך כדי שגונזלס גררה את השופט לבצע את הספירה, אך שיראי הצליחה לצאת מניסיון הצמדה זה לאחר שתי שניות בלבד.
לאחר מכן, שיראי ביצעה את מהלך המונסולט על גונזלס וקאי שהיו מחוץ לזירה.
שיראי השיגה את הניצחון בקרב לאחר שביצעה את מהלך המונסולט פעם נוספת, ניצחון שהקנה לה הגנה מוצלחת על התואר.
לאחר הקרב, שיראי הותקפה על ידי גונזלס, עד שריאה ריפלי הגיעה ונחלצה לעזרת שיראי תוך כדי שריפלי ניהלה קרב מבטים מול גונזלס.
הקרב המרכזי של הערב הפגיש את אלוף ה-NXT, קית' לי, שהגן על תואר האליפות נגד קאריון קרוס (שלווה לקרב על ידי סקרלט).
מתחילת הקרב, קרוס שם לעצמו למטרה לפגוע בידו של לי.
הוא המשיך לשלוט בקרב, כשביצע מספר מהלכי הכנעה ואף את מהלך הדומסדיי סאיטו, שלא הספיקו לו כדי להשיג את הניצחון והזכייה בתואר.
בסופו של דבר, לי ביצע קאמבק מול קרוס, כשהפך את הבריח על היד שלו לפאוורבומב ואז למהלך הספיריט בומב, שגם עבורו לא הספיקו כדי לנצח.
קרוס שלט בקרב פעם נוספת, כשהוא ביצע על לי את מהלך הקרוס ז'קט, שכמעט גרם לאלוף להתעלף.
עם זאת, הוא הצליח להישאר בהכרה ולצאת ממהלך ההכנעה לאחר שהוא הגיע לחבל התחתון.
לי ניסה לבצע על קרוס מהלך מהחבל העליון, אך האחרון הצליח לחמוק מניסיון זה ולנצל זאת לטובתו בביצוע מהלך הדומסדיי סאיטו בפעם השנייה, הפעם מהחבל העליון.
לאחר מכן, קרוס הצמיד את לי לניצחון, שהקנה לו זכייה באליפות ה-NXT בפעם הראשונה בקריירה שלו כבר באירוע הטייקאובר השני שלו.
לאחר שהאירוע הסתיים, ארגון ה-WWE דיווח שקרוס סבל מפריקת כתף במהלך הקרב המרכזי נגד קית' לי.
באירוע סאמרסלאם, דווח שלי יעבור למותג Raw.
בפרק העוקב של התוכנית NXT, קרוס פינה את התואר עקב פציעה זו.
כתוצאה מכך, הג'נרל מנג'ר של התוכנית, ויליאם ריגל, הודיע בהמשך הערב שארבעת אלופי ה-NXT לשעבר: ג'וני גרגאנו, פין באלור, אדם קול ותומאסו צ'אמפה יתמודדו בקרב מרובע איש הברזל של 60 דקות ב-1 בספטמבר בפרק של התוכנית NXT על התואר הפנוי.
עוד באותה התוכנית, בריזנגו ניצחו את אימפריום וזכו באליפות הזוגות של NXT, חגורת האליפות הראשונה שלהם ב-WWE.
בקרב המרכזי של התוכנית, קאי וגונזלס ניצלו לטובתן את הסחת הדעת של מרסדס מרטינז, כאשר הן גברו בקרב זוגות על ריאה ריפלי ואיאו שיראי.
NXT TakeOver 31 היה אחד מאירועי השלם וצפה של ארגון ההיאבקות האמריקאי, ה-WWE, השייך למותג NXT.
האירוע נערך ב-4 באוקטובר 2020, ב-WWE Performance Center המשופץ שבאורלנדו, פלורידה, שעתה נקרא בשם "Capitol Wrestling Center", ומשמש כגרסה התאומה ל-"ThunderDome" של ה-WWE, שמשמש עבור המותגים Raw וסמאקדאון באמוויי סנטר - גם הוא בפלורידה.
כיאה לשם האירוע, הוא היה האירוע ה-31 בסדרת אירועי NXT TakeOver.
עוד ברשימת הקרבות, איאו שיראי ניצחה את קנדיס לאריי ושמרה על אליפות הנשים של NXT, ודמיאן פריסט ניצח את ג'וני גרגאנו ושמר על אליפות צפון אמריקה של NXT.
האירוע היה אירוע השלם וצפה הרביעי של NXT בשנת 2020.
ב-23 בספטמבר בפרק של התוכנית NXT, הג'נרל מנג'ר של NXT, ויליאם ריגל, הודיע שדמיאן פריסט יגן על אליפות צפון אמריקה של NXT נגד ג'וני גרגאנו באירוע NXT TakeOver 31.
ב-23 בספטמבר בפרק של התוכנית NXT, קנדיס לאריי ניצחה בקרב באטל רויאל אשר קבע את זהות המועמדת לתואר אליפות הנשים של NXT של איאו שיראי.
בעקבות ניצחונה, קרב בין שיראי ללאריי נקבע לאירוע NXT TakeOver 31.
ב-23 בספטמבר בפרק של התוכנית NXT, קייל אוריילי ניצח בקרב גונטלט הדחות אשר כלל את ברונסון ריד, קמרון גריימס, קושידה וטימותי טאצ'ר וכתוצאה מכך הפך לטוען לכתר לאליפות ה-NXT, שיתמודד מול פין באלור באירוע NXT TakeOver 31.
ב-12 באוגוסט בפרק של התוכנית NXT, קמרון גריימס, קושידה וולווטין דרים (שערך את החזרה שלו לפעילות בזירה) השתתפו בקרב משולש אשר קבע את זהות המעפיל לקרב הסולם המחומש באירוע NXT TakeOver XXX על מנת להכתיר את אלוף צפון אמריקה החדש.
בקרב זה, גריימס יצא עם ידו העליונה ולאח הקרב, דרים, שזעם על תוצאת הקרב, תקף את קושידה.
ב-8 בספטמבר בפרק של התוכנית NXT, קושידה חזר ותקף את דרים.
ב-26 בספטמבר, קרב בין השניים נקבע לאירוע NXT TakeOver 31.
בשלהי חודש יולי, אייזיאה "סוורב" סקוט פתח בפיוד מול אלוף ה-NXT במשקל קל, סנטוס אסקובר.
בנוסף, בפיוד זה היה מעורבים בריזנגו (פאנדנגו וטיילר בריז) שעזרו לסקוט לעצור את חבריו של אסקובר לקבוצת לגאדו דל פנטסמה, חואקין ויילד וראול מנדוזה.
ב-26 באוגוסט בפרק של התוכנית NXT, סקוט כשל בניסיונו לזכות בתואר זה לאחר שהפסיד לאסקובר.
בספיישל NXT Super Tuesday, שנערך ב-1 בספטמבר, סקוט ובריזנגו גברו על לגאדו דל פנטסמה בקרב רחוב שלושה נגד שלושה לאחר שסקוט הוא זה שהצמיד לניצחון את אסקובר.
קרב נוסף בין אסקובר לסקוט על אליפות ה-NXT במשקל קל נקבע לאירוע NXT TakeOver 31.
+ אישיויות אחרות על המסך תפקיד: שם:צוות השידור באנגליתויק ג'וסףוייד בארטבת' פיניקסצוות השידור בספרדיתמרסלו רודריגזכרוזהאלישיה טיילורשופטיםדרייק וורץדארל שארמהדי איי ברוארטום קסטורמראיינתמקנזי מיטשלפאנל לפני האירועסקוט סטנפורדסם רוברטס
האירוע נפתח עם דמיאן פריסט שהגן על אליפות צפון אמריקה של NXT נגד ג'וני גרגאנו.
פריסט הגן בהצלחה על תוארו לאחר שחמק מניסיון ביצוע מהלך ה-One Final Beat של גרגאנו ולאחר מכן ביצע עליו את מהלך ה-Reckoning.
לאחר מכן, קושידה התמודד מול ולווטין דרים.
ברגעי הסיום של הקרב, קושידה ביצע על דרים את מהלך ההכנעה, הוברדבורד לוק, כשדרים ניסה לצאת ממנו.
האחרון הצליח להניף את קושידה באוויר ולבצע עליו את מהלך הדרים וואלי דרייבר, אך קושידה סירב לשחרר את האחיזה עד שלבסוף הצליח להכניע את דרים ולנצח בקרב.
קושידה המשיך לתקוף את דרים לאחר שהפעמון צלצל, עד שבכירי ההנהלה הפרידו.
בקרב השלישי, סנטוס אסקובר הגן על אליפות ה-NXT במשקל קל נגד אייזיאה "סוורב" סקוט.
קרב זה סימל את הפעם הראשונה שבה האליפות במשקל קל הוגנה במהלך רשימת הקרבות של אירוע טייקאובר.
במהלך הקרב, השניים הצליחו לצאת מניסיונות ההצמדה שבאו לאחר מהלכי הסיום אחד של השני.
בסיום הקרב, חבריו של אסקובר לקבוצת לגאדו דל פנטסמה, חואקין ויילד וראול מנדוזה הגיעו כדי להסיח את דעתו של סקוט, אך שניהם נרדפו על ידי אשנטה "טי" אדוניס, שעזר לסוורב.
בין כל המתרחש, אסקובר הצליח לבצע על סוורב את מהלך ה-Double-Underhook Shoulderbreaker, שהקנה לו את הניצחון בקרב והגנה מוצלחת על התואר.
בקרב הלפני אחרון, איאו שיראי הגנה על אליפות הנשים של NXT נגד קנדיס לאריי.
במהלך הקרב, השתיים ביצעו מספר מהלכים אוויריים עד שלאריי ביצעה על שיראי את מהלך ההכנעה של בעלה, הגרגאנו אסקייפ.
בזמן ששיראי הגיעה לחבלי הזירה כדי לבטל את המהלך, לאריי פגעה עם מרפקה בפניו של השופט באופן בלתי מכוון.
גרגאנו ניצל זאת ויצא לזירה, כשהוא לבוש במדי שופט.
הוא מיהר כדי לבצע ספירת שלוש לטובת אשתו, אך כל זאת ללא הצלחה.
לאחר מכן, הוא שם ידו על חגורת האליפות ונתן אותה ללאריי במטרה שתשתמש בה כנשק.
לאריי השתמשה בחגורת האליפות והכתה את שיראי בעזרתה, אך שוב שיראי הצליחה לצאת מניסיון ההצמדה.
לאחר מהלך ה-Spanish Fly מהחבל העליון ומהלך המונסולט האופייני של שיראי, היא ניצחה בקרב ושמרה על התואר.
הקרב המרכזי של הערב הפגיש את אלוף ה-NXT, פין באלור, שהגן על תואר האליפות נגד קייל אוריילי.
הקרב היה דו צדדי, כשבתחילת הקרב, באלור הצליח לרתק את אוריילי למזרן ולמנוע ממנו להביא לידי ביטוי את יכולות הריתוק שלו.
מנגד, אוריילי נטל לאחר מכן את השליטה בקרב ושם דגש על יכולות הג'ו ג'וטסו והקיקבוקס שלו ואף ניצל זאת לטובתו.
ברגעי הסיום של הקרב, לאחר שבמהלכו אוריילי ספג בעיטה לצלעות ובאלור ספג פציעה בברכו, באלור הצליח לבצע על אוריילי פעמיים את מהלך הדאבל פוט סטומפ ואז את מהלך הסיום שלו, ה-Coup de Grâce כדי להשיג את הניצחון בקרב, שהקנה לו הגנה מוצלחת על התואר.
לאחר הקרב, רידג' הולנד הגיח מאחורי מעקה הבטיחות, כשהוא סחב על כתפו את אדם קול הפגוע.
הולנד זרק את קול אל האזור הסמוך לזירה והלך.
האירוע הסתיים לאחר שאוריילי, רודריק סטרונג ובובי פיש בדקו את מצבו של קול.
במהלך הקרב, באלור ואוריילי ספגו פציעות, כשבאלור סבל משבר בלסת, בעוד שאוריילי סבל משיניים שבורות בנוסף לפציעות נוספות.
כתוצאה מכך, השניים נעדרו מהפרק העוקב של התוכנית NXT.
האירוע זכה לביקורות חיוביות מצד האוהדים והמבקרים.
קווין פנטוג'ה מהאתר 411Mania העניק לאירוע ציון של 9 מתוך 10 עם הטיעון: "אירועי הטייקאובר של NXT במהלך תקופת מגפת הקורונה הם טובים, אך לא מעולים.
הדבר הגרוע היה הקרב הטוב בין קושידה לדרים.
לאחר מכן, הקרב הפותח ושני קרבות ארבעה כוכבים לפני הקינוח של הקרב המרכזי.
מעל כל זה, האירוע היה פחות משעתיים וחצי, שזה דבר נהדר".
אדם סילברשטיין מהאתר CBS ספורטס כינה את אירוע הטייקאובר ה-31 כאחד מהאירועים הגדולים של השנה.
הוא העניק לקרב על אליפות צפון אמריקה ציון של "-A", לקרב בין קושידה לולווטין דרים ציון "B", לקרב על האליפות במשקל קל ציון "-A", לקרב על אליפות הנשים ציון +B ולקרב המרכזי על אליפות ה-NXT ציון A.
העיתונאי של Wrestling Observer Newsletter, דייב מלצר, העניק ציון של 3.75 כוכבים לקרבות על אליפות צפון אמריקה, האליפות במשקל קל ואליפות הנשים, לקרב בין קושידה לולווטין דרים ציון של 3.25 כוכבים ולקרב המרכזי על אליפות ה-NXT ציון של 4.5 כוכבים.
רידג' הולנד נפצע ב-7 באוקטובר בפרק של התוכנית NXT, כשעיקם את רגלו.
כתוצאה מכך, הוא נעדר לתקופה ממושכת.
כפי שהוכרז באירוע הטייקאובר, המותג NXT החיה את האירוע NXT Halloween Havoc, כשהארגון קבע שהוא ישמש כפרק ספיישל של התוכנית NXT ב-28 באוקטובר.
המנחה לפרק הספיישל הוכרזה בדמותה של שוטצי בלאקהארט.
ב-14 באוקטובר בפרק של התוכנית NXT, קנדיס לאריי ניצחה את בלאקהארט בקרב אשר קבע את זהות הטוענת לכתר לאליפות הנשים של NXT, שתתמודד מול איאו שיראי.
שני קרבות אליפות אלה הוכרזו ככאלה שיתקיימו תחת "גלגל המזל".
קייל אוריילי חזר ב-14 באוקטובר בפרק של התוכנית NXT ודיבר על כך שהוא יהיה כשיר לתחרות בשבוע לאחר מכן.
הוא הוסיף ואמר שאלמלא שרידג' הולנד לא היה כבר בבית חולים, קבוצת The Undisputed Era הייתה כבר דואגת להכניס אותו לשם.
פציעותיו של פין באלור היו יותר חמורות ממה שנראה בהתחלה והוא עבר ניתוח ב-9 באוקטובר במטרה לתקן את השבר בלסת שלו, כשזמן ההחלמה שלו הוערך כשישה שבועות.
הלוגו הרשמי של האירוע מידע ארגון WWE מותג NXT תאריך 19 בנובמבר 2016 עיר טורונטו, אונטריו, קנדה אולם סקוטיה-בנק ארנה מספר צופים 12,649 סדרת אירועי שלם וצפה של ה-WWEגיהנום בכלוב:NXT TakeOver(2016) Torontoסדרת ההישרדות סדרת אירועי NXT TakeOverBrooklyn II:NXT TakeOver(2016) TorontoSan Antonio סדרת אירועי NXT TakeOver: Torontoראשון:NXT TakeOver(2016) Toronto2019
(2016) NXT TakeOver: Toronto היה אחד מאירועי השלם וצפה של ארגון ההיאבקות האמריקאי, ה-WWE, השייך לארגון הפיתוח שלהם, NXT.
האירוע נערך ב-19 בנובמבר 2016, באולם סקוטיה-בנק ארנה שבטורונטו, אונטריו, קנדה וכלל קרבות בין המתאבקים של המותג NXT עקב העלילות, שנבעו ביניהן במהלך התקופה עד לקיום האירוע.
האירוע היה האירוע ה-12 בסדרת אירועי NXT TakeOver.
בקרב המרכזי, סמואה ג'ו ניצח את שינסקה נקאמורה וזכה באליפות ה-NXT.
בעקבות זאת, הוא הפך למתאבק הראשון שמחזיק בתואר זה פעמיים.
האירוע היה אירוע השלם וצפה הרביעי של NXT בשנת 2016.
ב-28 בספטמבר בפרק של התוכנית NXT, הג'נרל מנג'ר של NXT, ויליאם ריגל, הודיע על קיום המהדורה השנייה בסדרת טורניר הזוגות לזכר דאסטי רודס, כאשר הגמר יוכרע באירוע NXT TakeOver: Toronto.
הטורניר החל ב-5 באוקטובר בפרק של התוכנית NXT.
הזוגות שהעפילו לגמר היו The Authors of Pain (אקאם ורזאר) ו-TM-61 (ניק מילר ושיין ת'ורן).
+ אישיויות אחרות על המסך תפקיד: שם:צוות השידורטום פיליפסקורי גרייבסכרוזמייק רוםשופטיםדנילו אנפיביודרייק וורץאדי אורנגופאנל לפני האירועצ'ארלי קארוסוליטהמאורו רנאלו
האירוע נפתח עם קרב יחידים בין בובי רוד לטיי דילינג'ר.
בסיום, רוד ביצע על דילינג'ר את מהלך הסיום שלו, הגלוריוס DDT כדי לנצח בקרב.
לאחר מכן, The Authors of Pain (אקאם ורזאר) התמודדו מול TM-61 (ניק מילר ושיין ת'ורן) בקרב הגמר של טורניר הזוגות לזכר דאסטי רודס כאשר המנג'ר של AOP, פול אלרינג, נכלא בכלוב מעל הזירה.
בסיום, AOP ביצעו על ת'ורן את מהלך הסיום המשותף שלהם, "הפרק האחרון", ובכך ניצחו בקרב וכתוצאה מכך זכו בגביע הזוגות לזכר דאסטי רודס.
בקרב השלישי, הריבייבל (דאש ויילדר וסקוט דוסון) הגנו על אליפות הזוגות של NXT נגד DIY (ג'וני גרגאנו ותומאסו צ'אמפה) בקרב 2 מתוך 3 הכרעות.
הריבייבל השיגו את ההכרעה הראשונה בקרב לאחר שביצעו על גרגאנו את מהלך הסיום שלהם, ה-Shatter Machine.
מנגד, DIY איזנו את התוצאה לאחר שהם ביצעו על דוסון את מהלך ה-Running Knee/סופרקיק המשותף שלהם וכתוצאה מכך השיגו את ההכרעה השנייה.
DIY ניצחו בהכרעה השלישית לאחר שויילדר נכנע למהלך ההכנעה של גרגאנו, הגרגאנו אסקייפ, ודוסון נכנע למהלך הבריח של צ'אמפה, בו זמנית, מה שהוביל לניצחון של DIY בקרב וזכייה שלהם בחגורות האליפות.
בקרב הלפני אחרון, אסקה הגנה על אליפות הנשים של NXT נגד מיקי ג'יימס.
במהלך הקרב, ג'יימס ביצעה על אסקה את מהלך ה"מיק קיק", אך אסקה הניחה את רגלה על החבל התחתון, מה שגרם להפסקת ניסיון ההצמדה.
מנגד, אסקה ביצעה על ג'יימס את מהלך ההכנעה שלה, האסקה לוק, שלא הותיר לג'יימס דבר מלבד להיכנע, מה שהקנה לאסקה הגנה מוצלחת על התואר.
הקרב המרכזי של הערב הפגיש את אלוף ה-NXT, שינסקה נקאמורה, שהגן על תואר האליפות נגד סמואה ג'ו.
במהלך הקרב, ג'ו ניסה לבצע את מהלך המאסל באסטר, אך נקאמורה התחמק מכך וביצע במקום את מהלך הסיום שלו, הקינשאסה, שלא הספיק לו כדי להצמיד את ג'ו לספירת שלוש מלאה.
נקאמורה ניסה לבצע על ג'ו את מהלך זה פעם נוספת, אך הפעם ג'ו הצליח להתחמק מכך ולבצע את מהלך ההכנעה שלו, הקוקינה קלאץ'.
נקאמורה ניסה להימלט מהמלך, אך ג'ו ביצע עליו את מהלכי הג'רמן סופלקס, דרגון סופלקס והאקס-פלקס, שלא הספיקו לו כדי להשיג את הניצחון בקרב.
כשנקאמורה הצליח בביצוע מהלך הקינשאסה בפעם השנייה, ג'ו היה חכם מספיק, נמלט מהזירה ובכך מנע ניסיון הצמדה.
נקאמורה לא ויתר והמשיך אל עבר ביצוע מהלך הקינשאסה בפעם השלישית, מנגד, ג'ו בלם זאת בעזרת מכה מתחת לחגורה ובעזרת ביצוע מהלך הסייד סלאם על מדרגות הזירה.
אז, ג'ו ביצע על נקאמורה את מהלך המאסל באסטר ולאחר מכן הצמיד אותו לניצחון, שהקנה לו זכייה שנייה בתואר.
שבועיים לאחר האירוע, ב-3 בדצמבר, שינסקה נקאמורה ניצח את סמואה ג'ו והשיב אליו את אליפות ה-NXT לאחר קיום קרב ביניהם, שנערך באוסקה, יפן.
ב-29 בדצמבר, האתר הרשמי של ה-WWE העניק לקרב בין הריבייבל ל-DIY את תואר "קרב השנה של ה-WWE".
ב-17 בינואר 2017, מיקי ג'יימס חזרה לרוסטר הראשי לראשונה מזה שבע שנים.
היא חזרה ל-סמאקדאון לייב בתור הדמות הרעה לאחר שעזרה לאלכסה בליס להגן בהצלחה על אליפות הנשים של סמאקדאון נגד בקי לינץ' במסגרת קרב הכלוב שהתקיים ביניהם.
כמו כן, היא חשפה את עצמה כמי שעטתה את מסכת ה"לה לוצ'דורה".
טורניר הזוגות לזכר דאסטי רודס לשנת 2016
NXT TakeOver: Respect הפוסטר הרשמי של האירוע בכיכובן של ביילי וסשה בנקס מידע ארגון WWE מותג NXT תאריך 7 באוקטובר 2015 עיר וינטר פארק, פלורידה אולם אוניברסיטת פול סייל מספר צופים 400+ סדרת אירועי שלם וצפה של ה-WWEWWE Live from MadisonSquare Garden:NXT TakeOverRespectגיהנום בכלוב סדרת אירועי NXT TakeOverBrooklyn:NXT TakeOverRespectLondon
NXT TakeOver: Respect היה אחד מאירועי השלם וצפה של ארגון ההיאבקות האמריקאי, ה-WWE, השייך לארגון הפיתוח שלהם, NXT.
האירוע נערך ב-7 באוקטובר 2015, באוניברסיטת פול סייל שבווינטר פארק, פלורידה וכלל קרבות בין המתאבקים של המותג NXT עקב העלילות, שנבעו ביניהן במהלך התקופה עד לקיום האירוע.
האירוע היה האירוע השביעי בסדרת אירועי NXT TakeOver.
זה היה אירוע הטייקאובר הראשון שבו לא התמודדו המשתתפים על אליפות ה-NXT במסגרת הקרב המרכזי, עד לאירוע NXT TakeOver: WarGames בשנת 2019, שבמסגרתו כלל לא הייתה התמודדות על אליפות זו.
האירוע היה אירוע השלם וצפה הרביעי של NXT בשנת 2015.
באירוע NXT TakeOver: Brooklyn, ביילי ניצחה את סשה בנקס וזכתה באליפות הנשים של NXT.
ב-16 בספטמבר בפרק של התוכנית NXT, הג'נרל מנג'ר של NXT, ויליאם ריגל, קבע שביילי תגן על תוארה נגד בנקס בקרב איירון מן 30 דקות, קרב שקיבל מטעם האוהדים את הכינוי "קרב איירון וומן".
בנוסף, בפעם הראשונה בהיסטוריה של NXT, מתאבקות המותג יתמודדו ביניהן בקרב המרכזי של אירוע טייקאובר.
באירוע NXT TakeOver: Brooklyn, ריגל הודיע על קיום טורניר זוגות בשם טורניר הזוגות לזכר דאסטי רודס לזכור של חבר היכל התהילה של ה-WWE, דאסטי רודס, ששימש כמאמן NXT וכמפיק.
גמר הטורניר נקבע לאירוע NXT TakeOver: Respect.
טורניר הזוגות לזכר דאטי רודס החל ב-2 בספטמבר בפרק של התוכנית NXT, כששני הקרבות הראשונים יצאו לדרך ובהם ברון קורבין וריינו ואמריקן אלפא (ג'ייסון ג'ורדן וצ'אד גייבל) המשיכו לשלב הבא.
שני הקרבות האחרונים בשלב הראשון התקיימו ב-9 בספטמבר בפרק של התוכנית NXT, כאשר פין באלור וסמואה ג'ו ו-DIY (ג'וני גרגאנו ותומאסו צ'אמפה) היו שני הזוגות שהמשיכו לשלב הבא.
לבסוף, הקרבות שנקבעו לשלב חצי הגמר אשר התקיימו באירוע עצמו היו פין באלור וסמואה ג'ו נגד המכונאים, ואמריקן אלפא נגד ברון קורבין וריינו.
האירוע נפתח עם קרב במסגרת שלב חצי הגמר הראשון של טורניר הזוגות לזכר דאסטי רודס, אלוף ה-NXT, פין באלור, וסמואה ג'ו התמודדו מול המכונאים (סקוט דוסון ודאש ויילדר).
בסיום, ג'ו ביצע על ויילדר את מהלך המאסל באסטר ובאלור המשיך וביצע עליו את מהלך הסיום שלו, ה-Coup de Grâce, ואז הצמיד אותו לניצחון שהעלה אותם לשלב הגמר מאוחר יותר באותו האירוע.
לאחר מכן, ברון קורבין וריינו התמודדו מול ג'ייסון ג'ורדן וצ'אד גייבל בחצי הגמר השני של הטורניר.
קורבין וריינו השיגו את הניצחון בקרב ואת הכרטיס לשלב הגמר לאחר שריינו ביצע על ג'ורדן את מהלך הסיום שלו, "גור", וקורבין ביצע על גייבל את מהלך הסיום שלו, ה-End of Days.
בקרב השלישי, אסקה התמודדה מול דנה ברוק (שלוותה לקרב על ידי אמה).
אסקה ניצחה בקרב לאחר שהכניעה את דנה ברוק בעזרת מהלך ההכנעה שלה, האסקה לוק.
אז, אפולו קרוז התמודד מול טיילר בריז.
קרוז ביצע על בריז את מהלך הדילייד ספין-אאוט פאוורבומב כדי להשיג את הניצחון בקרב.
בקרב הלפני אחרון, שני הזוגות המנצחים בשלב חצי הגמר, פין באלור וסמואה ג'ו, וברון קורבין וריינו התמודדו בשלב הגמר של הטורניר.
במהלך הקרב, ריינו ביצע על ג'ו את מהלך ה"גור", אך באלור היה במקום כדי לעצור את ניסיון ההצמדה.
ג'ו ובאלור ביצעו על ריינו את מהלך המאסל באסטר וה-Coup de Grâce, בהתאמה, כדי להצמיד אותו לניצחון, שהקנה להם את הזכייה בגביע הטורניר.
הקרב המרכזי של הערב הפגיש את אלופת הנשים של NXT, ביילי, שהגנה על תואר האליפות נגד סשה בנקס בקרב האיירון מן הראשון בתולדות מחלקת הנשים.
בנקס השיגה את ההכרעה הראשונה בקרב ועלתה ליתרון 1–0 לאחר שהיא ביצעה על ביילי מהלך הצמדה פשוט.
מנגד, ביילי הצליחה לאזן את התוצאה, כאשר היא ביצעה על בנקס את מהלך הסיום שלה, הביילי-טו-בלי.
בנקס דחפה את ביילי אל הלוח האלקטרוני בכניסה לאולם וגרמה לה להפסיד כתוצאה מספירת חוץ, שהעלה את בנקס שוב ליתרון, הפעם 2–1. ביילי חזרה שוב אל העניינים, כאשר היא הצמידה את בנקס לאחר שביצעה עליה את מהלך הרנה.
לאחר מכן, בנקס ביצעה על ביילי את מהלך ההכנעה שלה, הבנק סטייטמנט, אך ביילי הצליחה להתחמק מכך כעבור זמן מה.
כשבנקס ניסתה לבצע שוב את ההכנעה, ביילי הפכה זאת למהלך הבריח.
שניות לאחר מכן, הקרב הסתיים בתוצאה 2–3 לטובת ביילי, שהגנה על התואר בהצלחה.
האירוע זכה לשבחים מצד האוהדים והמבקרים, כאשר נאמר עליו שהוא ממחיש לקהל צופיו מה הוא לא מקבל באירועי השלם וצפה המסורתיים של ה-WWE.
בנוסף, הקרב המרכזי על אליפות הנשים של NXT קיבל שבחים רבים.
העיתונאי של Wrestling Observer Newsletter, דייב מלצר, העניק ציון של 4.25 כוכבים לקרב זה.
לאחר האירוע, אפולו קרוז ניצח בקרב באטל רויאל לאחר שהדיח אחרון את ברון קורבין.
בעקבות ניצחונו, הוא קיבל הזדמנות להתמודד מול פין באלור על התואר.
ב-22 באוקטובר בפרק של התוכנית NXT, קרוז ניצח בקרב ביניהם כתוצאה מפסילה לאחר שהותקף על ידי קורבין.
לעומת זאת, באלור שמר על התואר, מכיוון שחגורת אליפות לא יכולה להחליף ידיים כתוצאה מפסילה.
טיילר בריז קודם לרוסטר הראשי.
הוא ערך את הבכורה שלו ב-22 באוקטובר בפרק של התוכנית סמאקדאון, כשחבר לסאמר רה ותקף את דולף זיגלר.
ביילי פתחה בפיוד עם אלכסה בליס, בעוד שאמה ודנה ברוק המשיכו בפיוד שלהם עם אסקה, מה שהוביל לקרב בין אסקה לבין אמה באירוע הבא, NXT TakeOver: London.
טורניר הזוגות לזכר דאסטי רודס לשנת 2015
(2020) NXT TakeOver: WarGames היה אחד מאירועי השלם וצפה של ארגון ההיאבקות האמריקאי, ה-WWE, השייך למותג NXT.
האירוע נערך ב-6 בדצמבר 2020, ב-WWE Performance Center המשופץ שבאורלנדו, פלורידה, שעתה נקרא בשם "Capitol Wrestling Center" וכלל קרבות בין המתאבקים של המותג NXT עקב העלילות, שנבעו ביניהן במהלך התקופה עד לקיום האירוע בנוסף להיותו האירוע ה-32 בסדרת אירועי NXT TakeOver.
עוד ברשימת הקרבות, ג'וני גרגאנו ניצח את ליאון ראף ודמיאן פריסט בקרב משולש וזכה באליפות צפון אמריקה של NXT בפעם השלישית בקריירה.
האירוע היה אירוע השלם וצפה החמישי של NXT בשנת 2020.
מאז חודש מרץ, מגפת הקורונה הכריחה את ארגון ה-WWE להעביר את אירועי המותג NXT לאוניברסיטת פול סייל בווינטר פארק, פלורידה למתכונת שבה אין קהל ששילם כרטיס, אף על פי שבשלהי חודש מאי, הארגון החל להשתמש במתאבקיו ובמתאבקי הפיתוח שלו כקהל.
באוקטובר 2020, דווח שהחל מהאירוע NXT TakeOver 31, המותג NXT יעביר את אירועיו למתחם ה-Performance Center המשופץ, שנקרא בשם "Capitol Wrestling Center" על שם ארגון ההיאבקות Capitol Wrestling Corporation, שאותו הקים ג'ס מקמהן, סבו של וינס מקמהן, כאשר ארגון זה שימש כאב הקדמון של ה-WWE.
בספיישל NXT Halloween Havoc], ג'וני גרגאנו ניצח את דמיאן פריסט בקרב "מגרש המשחקים של השטן" וזכה באליפות צפון אמריקה של NXT בפעם השנייה בקריירה שלו (הראשון בהיסטוריה לעשות זאת).
ב-11 בנובמבר בפרק של התוכנית NXT, גרגאנו הגן על התואר מול ליאון ראף, שנבחר להיות יריבו במסגרת גלגל המזל.
במהלך הקרב, פריסט הסיח את דעתו של גרגאנו ואיפשר לראף להצמיד את גרגאנו לניצחון, שהקנה לו זכייה מפתיעה בתואר.
שבוע לאחר מכן בתוכנית, ראף הגן בהצלחה על תוארו נגד גרגאנו כתוצאה מפסילה לאחר שדמיאן פריסט הכה באופן מכוון את ראף.
ב-25 בנובמבר בפרק של התוכנית NXT, כל שלושת המשתתפים התארחו בפינה של קווין אואנס, The KO Show, על מנת להציג את הטיעונים שלהם מדוע הם רוצים להחזיק באליפות צפון אמריקה.
לבסוף, הג'נרל מנג'ר של NXT, ויליאם ריגל, הגיע וקבע קרב משולש ביניהם על התואר באירוע NXT TakeOver: WarGames.
ב-7 באוקטובר בפרק של התוכנית NXT, דקסטר לומיס ניצח את אוסטין ת'יאורי ולאחר הקרב הותקף על ידי קמרון גריימס, שהרגיש חוסר כבוד על ידי לומיס שבוע קודם לכן.
בספיישל NXT Halloween Havoc, השניים התמודדו אחד מול השני בקרב בית רדוף טרור, שבו לומיס ניצח את גריימס כתוצאה מהכנעה.
השניים נפגשו לקרב נוסף ב-18 בנובמבר בפרק של התוכנית NXT, הפעם במסגרת קרב כיסוי עיניים, שהסתיים ללא הכרעה לאחר שגריימס הכה את השופט מבלי לדעת, מעשה שהותיר את השופט חסר הכרה.
שבוע לאחר מכן, גריימס ניצח את ג'ייק אטלס, כשלאחר הקרב הוא נקטע על ידי לומיס, שהגיע עם רצועה בידיו.
מאחורי הקלעים, הג'נרל מנג'ר של NXT, ויליאם ריגל, קבע קרב רצועה בין השניים אשר ייערך באירוע NXT TakeOver: WarGames.
ב-18 בנובמבר בפרק של התוכנית NXT, טימותי טאצ'ר ניצח את אוגוסט גריי ולאחר מכן התעמת עם תומאסו צ'אמפה, כשטאצ'ר נסוג מפניו עם המילים "אין לי בעיה איתך".
ב-2 בדצמבר בפרק של התוכנית NXT, טאצ'ר העביר את אחד משיעורי ההכנעות שלו, כשלפתע צ'אמפה הגיע ונאמר בפניו על ידי טאצ'ר פעם נוספת שאין בכוונתו להיכנס לעימות עימו.
לאחר שהטיח אותו לאחר ניסיון תקיפה, דעתו של צ'אמפה הוסחה על ידי התלמיד של טאצ'ר, מה שאיפשר לטאצ'ר להטיח את צ'אמפה בקיר הפלסטיק ולאחר מכן לבצע עליו את חניקת הגיליוטינה אשר גרמה לצ'אמפה להתעלף.
לאחר מכן, טאצ'ר אמר שהוא יפגוש את צ'אמפה ל"שיעור" נוסף באירוע NXT TakeOver: WarGames.
+ אישיויות אחרות על המסך תפקיד: שם:צוות השידור באנגליתויק ג'וסףוייד בארטבת' פיניקסצוות השידור בספרדיתקרלוס קבררהמרסלו רודריגזמראיינתמקנזי מיטשלכרוזהאלישיה טיילורשופטיםדרייק וורץדארל שארמהדי איי ברוארטום קסטורסטפון סמית'איה סמית'ג'ייק קלמונספאנל לפני האירועסם רוברטסוייד בארט
קאי ומון פתחו את הקרב.
לאחר חמש דקות, בלאקהארט נכנסה בעצמה לקרב.
הבאות בתור להיכנס היו ראקל גונזלס וריאה ריפלי, טוני סטורם ואיאו שיראי, והאחרונה שנכנסה לקרב הייתה מנהיגת קבוצת קנדיס, הלא היא קנדיס לאריי.
גונזלס, ביחד עם אינדי הארטוול, שהפריעה שוב ושוב בקרב, מנעו משיראי להיכנס למבנה הכלוב במשך מספר דקות, וכשלאריי נכנסה לכלוב, סטורם אבטחה את דלת הכלוב בעזרת חגורת הנעצים שלה.
לבסוף, שיראי הצליחה להיכנס לכלוב, לאחר שטיפסה על אחד מקירות הכלוב וקפצה ממעלה הכלוב אל פקעת המשתתפות בקרב תוך כדי שהיא נכנסה אל תוך פח אשפה.
במהלך הקרב, לאריי סבלה משבר בידה, זאת לאחר שבלאקהארט ביצעה עליה את מהלך הסנטון ספלאש ממעלה הסולם בזמן שלאריי נעטפה בכיסא.
בסיום, גונזלס ביצעה על אלופת הנשים של NXT, איאו שיראי, את מהלך ה-one-arm powerbomb אל תוך סולם שהונח בין חבלי הזירה של שתי הזירות, שבעקבות המהלך נשבר.
מהלך זה הספיק לגונזלס כדי להצמיד את שיראי לספירת שלוש מוצלחת, שהקנה לקבוצת קנדיס את הניצחון בקרב.
לאחר מכן, תומאסו צ'אמפה התמודד מול טימותי טאצ'ר.
הקרב כלל סדרת מהלכי הכנעה וריתוקים אל המזרן מצד שני המשתתפים, כאשר כל אחד מהם שם לעצמו למטרה לפגוע באיבר בגוף שלמשתתף האחר יש היסטוריית פציעות.
כלומר, טאצ'ר התמקד לפגוע בצווארו ובברכיו של צ'אמפה, ואילו צ'אמפה התמקד לפגוע ברגלו השמאלית של טאצ'ר.
במהלך הקרב, טאצ'ר סבל מחבלה באוזנו השמאלית אשר גרמה לו לדימום שנגרם כתוצאה ממהלך שבו צ'אמפה השתמש בברכו.
בסיום, צ'אמפה ביצע על טאצ'ר את חניקת הגיליוטינה דרך החבלים, מה שהפך את המהלך לבלתי חוקי.
בזמן שהשופט הורה לצ'אמפה לשחרר בתום ספירת חמש שניות, ואילו לא היה עושה זאת - היה נפסל, הוא אכן שחרר את האחיזה בתום ספירת ארבע שניות ואף הפך את מהלך זה למהלך ה-DDT שלו אשר ידוע בשם "Willow's Bell".
מהלך זה הספיק לצ'אמפה כדי להצמיד את טאצ'ר לניצחון.
בקרב השלישי, קמרון גריימס התמודד מול דקסטר לומיס בקרב רצועה.
גריימס הגיע לזירה עם רצועת עור אשר הייתה קשורה אל ידו.
השופט ניסה להכריח אותו להשתמש ברצועה אשר עוצבה במיוחד מראש עבור הקרב, אך גריימס סירב להסיר את הרצועה מידו.
השופט שאל את לומיס אם הוא מסכים לקשור את ידו לרצועה שאותה גריימס הביא, אך כיאה לדמותו של לומיס, הוא לא אמר מילה.
גריימס פתח בסערה את הקרב בסדרת מהלומות על לומיס, כשהשתמש הן ברצועה שלו והן ברצועה הרשמית על מנת לתקוף את עיניו של לומיס.
לומיס הצליח להשתלט על הקרב לאחר שהכה את גריימס מספר פעמים בעזרת הרצועה.
סיום הקרב התנהל כך שלומיס נעל את גריימס בחניקת הגיליוטינה הצדדית שלו אשר ידועה בשם "The Silence", שהספיקה לו כדי לגרום לגריימס להיכנע במהרה.
הכנעה זו זיכתה את לומיס בניצחון בקרב.
בקרב הלפני אחרון, ליאון ראף הגן על אליפות צפון אמריקה של NXT נגד ג'וני גרגאנו ודמיאן פריסט בקרב משולש.
בתחילת הקרב, פריסט מיקד את מרב המאמץ שלו במתקפות על גרגאנו ואף הורה לראף לא להתערב בקרב.
גרגאנו, שהעמיד פנים שהוא מצטוות לראף כדי לשלב כוחות נגד פריסט, תקף לבסוף את ראף.
בסופו של דבר, פריסט התעצבן על כך שראף ניסה לקחת חלק פיזי בקרב ובתגובה ביצע עליו את מהלך הקרוסיפיקס פאוורבומב אל אזור מעקה הבטיחות.
מהלך זה עשה רושם שגרם לפציעתו של ראף ואף להיעדרותו מן הקרב.
פריסט וגרגאנו המשיכו להיאבק אחד מול השני, עד שראף התאושש וחזר.
סיום הקרב התנהל כך שמספר דמויות במסכת רוח רפאים הגיעו לזירה והחלו לתקוף את פריסט.
האחרון השתמש ביכולותיו האתלטיות כדי להדוף מספר רב מהם.
פריסט היה בדרכו הבטוחה לזכות בתואר בפעם השנייה בקריירה שלו, אך כשהוא ניסה לבצע על גרגאנו את מהלך הסיום שלו, ה-Reckoning, דמות רוח רפאים אחרונה הופיעה ותקפה אותו בגבו בעזרת צינור פלדה.
תקיפה זו גרמה לפריסט להיעדרותו מהקרב, כשהוא נפל מחוץ לזירה.
גרגאנו ניצל תקיפה זו לטובתו וביצע על ראף את מהלך הסיום שלו, ה-One Final Beat, שהספיק לו כדי לנצח בקרב ולהפוך לאלוף צפון אמריקה של NXT בפעם השלישית בקריירה.
בזמן שגרגאנו ודמות רוח הרפאים עשו דרכם אל רמפת הכניסה, האחרון הוריד את המסכה ונחשף כלא אחר מאשר אוסטין ת'יאורי.
דאן היה הראשון מקבוצת מקאפי שנכנס לקרב והוא החל בהתמודדות מול אוריילי.
הראשון להצטרף לדאן היה לורקאן וכעבור שלוש דקות פיש נכנס ואיזן את מאזן הכוחות.
מכאן ואילך, נכנסו בורץ', סטרונג, מקאפי וקול לפי הסדר.
כשהאחרון נכנס, מקאפי הכניס למבנה הכלוב ארבעה שולחנות, כשעל השולחנות נרשמו השמות של חברי הקבוצה הנגדית.
מקאפי ביצע על סטרונג את מהלך המונסולט תוך כדי שהוא הטיח אותו על שולחן עם השם שלו.
לאחר מכן, סטרונג הטיח את דאן על אחד השולחנות.
מקאפי, שרשם את הקרב השני שלו בסך הכל ב-NXT, טיפס אל מעלה הכלוב וביצע על כל שבעת המשתתפים האחרים את מהלך הרולינג סנטון.
בתגובה, פיש השליך את בורץ' על אחד השולחנות.
קול ביצע על מקאפי את מהלך הפנמה סאנרייס, אך ניסיון ההצמדה שבא לאחר מכן לא היה מוצלח.
קול היה נחוש להמשיך ולהתמקד במתקפות על מקאפי, כשהסיר את מגן הברך שלו והתקדם לעבר ביצוע מהלך הלאסט שוט.
מנגד, לורקאן דחף את מקאפי וספג את המהלך במקומו.
דאן בלם את קול לאחר מכן וביצע עליו את מהלך הסיום שלו, ה-Bitter End, אך סטרונג היה זה ששבר את ניסיון ההצמדה.
כשהיה ונראה שכל המשתתפים מחוץ לתמונה, אוריילי ופיש ביצעו על לורקאן סדרת בעיטות אכזריות.
אוריילי המשיך והכה את לורקאן בעזרת ברך לפניו, כשההצמדה שבאה לאחר מכן הספיקה לו כדי להעניק לקבוצת The Undisputed Era את הניצחון בקרב.
העיתונאי של Wrestling Observer Newsletter, דייב מלצר, העניק ציון של 4.75 כוכבים לקרב המרכזי שהיה קרב ה-WarGames בין קבוצת The Undisputed Era לקבוצת מקאפי.
לקרב בין צ'אמפה לטאצ'ר העניק ציון של 3.75 כוכבים, לקרב ה-WarGames של הנשים ציון של 3.5 כוכבים, בעוד שלקרב על אליפות צפון אמריקה ולקרב בין לומיס לגריימס העניק ציון של 3.25 כוכבים.
כמו כן, פציעות קלות אשר לא דרשו היעדר זמן ממושך מפעילות, התגלו על ידי המתאבקים דרך הרשתות החברתיות.
מהדורת ספיישל בשם New Year's Evil הוכרזה במהלך אירוע הטייקאובר אשר תשודר ביום רביעי הראשון של השנה החדשה, ה-6 בינואר 2021.
בפרק העוקב שלו התוכנית NXT, פין באלור חזר והודיע שהוא יגן על אליפות ה-NXT בספיישל לכבוד השנה החדשה, תוך כדי שאמר שלא אכפת לו מי יהיה יריבו וזה בעצם הבעיה של ריגל למצוא לו יריב.
פיט דאן, קייל אוריילי, דמיאן פריסט והמלווה של קאריון קרוס, סקרלט, הציגו כל אחד את טענותיהם לקבל קרב על התואר.
קרוס חזר לפעילות מאוחר יותר בתוכנית, כשהוא תקף את פריסט, מה שהוביל לבסוף לקביעת קרב ביניהם בספיישל New Year's Evil.
ב-16 בדצמבר בפרק של התוכנית NXT, דאן ואוריילי התמודדו זה מול זה על הזכות להפוך לטוען לכתר בקרב שבו אוריילי ניצח.
עוד ב-9 בדצמבר, ג'וני גרגאנו, קנדיס לאריי, אינדי הארטוול ואוסטין ת'יאורי חגגו את ההצלחה שלהם באירוע WarGames, ואף הודיעו על שם חדש לקבוצה - The Way.
מחוץ למרקע, פציעתה של לאריי התבררה יותר כפציעה פחות רצינית בסחוס הבטני ולא שבר ביד.
פציעה זו לא תגרום לה להיעדר מפעילות לזמן ממושך.
הפיודים בין צ'אמפה לטאצ'ר ובין גונזלס לריפלי המשיכו לספיישל New Year's Evil.
ב-23 בדצמבר בפרק של התוכנית NXT, צ'אמפה איתגר את טאצ'ר לקרב פייט פיט השני בתולדות המותג (הראשון היה מוקדם יותר בשנת 2020 ובו טאצ'ר ניצח את מאט רידל) בספיישל New Year's Evil.
במחלקת הנשים, נקבע שריפלי וגונזלס תתמודדנה זו מול זו בספיישל New Year's Evil בקרב מי שעומדת אחרונה.
NXT TakeOver: Vengeance Day היה אחד מאירועי השלם וצפה של ארגון ההיאבקות האמריקאי, ה-WWE, השייך למותג NXT.
האירוע נערך ב-14 בפברואר 2021, ב-WWE Performance Center המשופץ שבאורלנדו, פלורידה, שעתה נקרא בשם "Capitol Wrestling Center" וכלל קרבות בין המתאבקים של המותג NXT עקב העלילות, שנבעו ביניהם במהלך התקופה עד לקיום האירוע בנוסף להיותו האירוע ה-33 בסדרת אירועי NXT TakeOver.
אירוע זה היה התשיעי בסדרת אירועי נקמה והראשון מאז שנת 2011. שם האירוע הוא על משקל יום ולנטיין, כשהוא נערך באותו התאריך.
אירוע זה היה אירוע הטייקאובר האחרון ששודר בגרסה האמריקאית של ה-WWE Network לפני ההתמזגות עם שירות הזרמת המדיה Peacock.
בקרב המרכזי, פין באלור ניצח את פיט דאן ושמר על אליפות ה-NXT.
עוד ברשימת הקרבות, MSK (נאש קרטר ווס לי) ניצחו את Grizzled Young Veterans (ג'יימס דרייק וזאק גיבסון) וזכו בגביע טורניר הזוגות לזכר דאסטי רודס לגברים, בעוד שבקרב הפותח של האירוע, דקוטה קאי וראקל גונזלס ניצחו את אמבר מון ושוטצי בלאקהארט וזכו בגביע טורניר הזוגות לזכר דאסטי רודס הראשון לנשים.
האירוע יהיה אירוע השלם וצפה הראשון של NXT בשנת 2021. הארגון הודיע על החייאתה של סדרת אירועי נקמה כחלק מאירועי NXT TakeOver, בצעד שהפך את אירוע זה לאירוע התשיעי בסדר אירועי נקמה ולראשון מאז שנת 2011. שם האירוע הוא על משקל יום ולנטיין, כשהוא ייערך באותו התאריך.
ב-25 בינואר 2021, ארגון ה-WWE הודיע כי ה-WWE Network תופץ באופן בלעדי על ידי שירות הזרמת המדיה Peacock בארצות הברית כחלק מהסכם חדש עם התאגיד NBCUniversal, המשדר את התוכניות השבועיות Monday Night Raw ו-NXT ברשת USA.
ה-WWE Network תהפוץ לערוץ הפרימיום שלה תחת Peacock, בעוד מנויי Peacock יקבלו גישה ללא עלות נוספת.
מהלך זה לא יפגע במדינות אחרות שהן לא ארצות הברית, כך שהן ישמרו על שירות ה-WWE Network הנוכחי המופץ על ידי הארגון עצמו.
מהלך זה יכנס לתוקף ב-18 במרץ, מה שיהפוך את אירוע ה-NXT TakeOver: Vengeance Day לאירוע הטייקאובר האחרון אישר ישודר בגרסה האמריקאית של ה-WWE Network לפני שהוא יתמזג עם שירות הזרמת המדיה Peacock.
באוקטובר 2020, דווח שהחל מהאירוע NXT TakeOver 31, המותג NXT יעביר את אירועיו למתחם ה-Performance Center המשופץ, שנקרא בשם "Capitol Wrestling Center" על שם ארגון ההיאבקות Capitol Wrestling Corporation, שאותו הקים ג'ס מקמהן, סביו של וינס מקמהן, כאשר ארגון זה שימש כאב הקדמון של ה-WWE.
ב-3 בפברואר בפרק של התוכנית NXT, פיט דאן דרש מאלוף ה-NXT, פין באלור קרב על התואר מולו.
באלור הגיע לזירה לאחר מכן ואמר לדאן שהוא יקבל את הקרב המבוקש באירוע NXT TakeOver: Vengeance Day.
זוכה קרב הרויאל ראמבל של הגברים, אדג' הגיע גם הוא לזירה, כשדיבר על כך שהתשוקה וההתמקדות בעיקר ולא בטפל של מתאבקי NXT הן חלק מהסיבות שהניעו אותו ועזרו לו לבצע את חזרתו לזירה.
עוד אמר שהוא אף פעם לא החזיק באליפות ה-NXT והודיע לבאלור ודאן שהוא יצפה בקרב שיתרחש ביניהם באירוע וללא קשר למי שינצח בקרב, זה עשוי לעזור לו להחליט על איזו אליפות עולם הוא ירצה להתמודד ברסלמניה 37.
בינואר 2021, המהדורה השישית של טורניר הזוגות לזכר דאסטי רודס הוכרזה, כשיחד עם הכרזה זו הוכרזה גם המהדורה הראשונה של טורניר זה בתולדות מחלקת הנשים.
במהדורה הגברית, MSK (נאש קרטר ווס לי) ו-Grizzled Young Veterans (ג'יימס דרייק וזאק גיבסון) ניצחו את לגאדו דל פנטסמה (חואקין ויילד וראול מנדוזה) וטימותי טאצ'ר ותומאסו צ'אמפה, בהתאמה, על מנת להעפיל לגמר הטורניר.
מנגד, במהדורה הנשית הראשונה, דקוטה קאי וראקל גונזלס ואמבר מון ושוטצי בלאקהארט העפילו לגמר הטורניר לאחר שניצחו את קיידן קרטר וקייסי קטנזארו ו-The Way (קנדיס לאריי ואינדי הארטוול), בהתאמה.
גמרי הטורניר הן של הגברים והן של הנשים נקבעו לאירוע NXT TakeOver: Vengeance Day.
+ אישיויות אחרות על המסך תפקיד: שם:צוות השידור באנגליתויק ג'וסףוייד בארטבת' פיניקסצוות השידור בספרדיתקרלוס קבררהמרסלו רודריגזכרוזהאלישיה טיילורשופטיםדרייק וורץדארל שארמהדי איי ברוארטום קסטורמראיינתמקנזי מיטשלפאנל לפני האירועסם רוברטסברנדן ווקר
האירוע נפתח עם גמר טורניר הזוגות לזכר דאסטי רודס של הנשים בין אמבר מון ושוטצי בלאקהארט לדקוטה קאי וראקל גונזלס.
קאי ביצעה את על בלאקהארט את מהלך ה-Kai-ro-practor, שלא הספיק לה כדי להצמיד את האחרונה לניצחון, בעוד שהאחרונה מצידה ביצעה על קאי את מהלך הסנטון המסורתי שלה, שאף הוא לא הספיק לה.
לאחר מכן, קאי וגונזלס שיתפו פעולה, כשביצעו על יריביהן את מהלך ה-Go 2 Kick של קאי.
ברגעי הסיום של הקרב, גונזלס הטיחה את מון מרמפת הכניסה לאולם, מה שאיפשר לה ולקאי להתמקד בבלאקהארט, שנותרה לבדה.
גונזלס ביצעה על בלאקהארט את מהלך הסיום שלה, ה-One Arm Powerbomb, ולאחר מכן גם היא וגם קאי הצמידו אותה לניצחון.
ניצחון זה הפך את קאי וגונזלס לזוכות הראשונות בגרסת הנשית של טורניר הזוגות לזכר דאסטי רודס וכתוצאה מכך הם קיבלו קרב עתידי על אליפות זוגות הנשים של ה-WWE.
לאחר מכן, ג'וני גרגאנו הגן על אליפות צפון אמריקה של NXT מול קושידה.
הטוען לכתר שלט במרבית הקרב, כאשר הוא שם לעצמו למטרה להסב נזק לידו השמאלית של האלוף.
גישה זו השיגה את מטרתה כאשר קושידה ביצע על גרגאנו את מהלך ההוברבורד לוק אשר גרמה למתקפותיו של גרגאנו בעזרת ידו להיראות כחלשות.
בסיום, קושידה בעט בידו של גרגאנו, כאשר השניים היו על רמפת הכניסה לאולם (שהייתה באופן לא שגרתי באותו הגובה של הזירה) ולאחר מכן נעל אותו במהלך ההוברבורד לוק.
גרגאנו הצליח לעמוד על רגליו והציב את צווארו של קושידה בין חבלי הזירה, מה שגרם לקושידה לשחרר את האחיזה.
בעקבות זאת, גרגאנו ביצע שני מהלכי One Final Beat רצופים - אחד מתוך הזירה לרמפת הכניסה, והאחר מרמפת הכניסה לתוך הזירה.
מהלכים אלו הבטיחו לגרגאנו את הניצחון בקרב ושמירה על התואר.
בקרב השלישי, MSK (נאש קרטר ווס לי) התמודדו מול Grizzled Young Veterans (ג'יימס דרייק וזאק גיבסון) בגמר טורניר הזוגות לזכר דאסטי רודס של הגברים.
במהלך הקרב, GYV ביצעו על קרטר את מהלך ה-Doomsday Device שהיה אופייני לצמד המיתולוגי, הרוד ווריורס, כאשר גיבסון הניף על כתפיו את קרטר ואז דרייק קפץ עליו מהחבל העליון והפיל אותו בעזרת מהלך הקלוזליין.
אף על פי שדרייק וגיבסון בודדו את קרטר חלקים נכבדים מהקרב, הוא לבסוף הצליח להגיע לשותפו ולהכניס אותו לקרב.